
06.12.2008

Татарстан Республикасында күпфатирлы торак йортларга капиталь ремонт ясауның зур тәҗрибәсе бар, һәм 2009 елда без элекке хаталарыбызны кабатларга тиеш түгелбез. Бу турыда бүген республикада “Торак-коммуналь хуҗалыкны үзгәртеп коруга ярдәм итү Фонды турында” 185-ФЗ номерлы Федераль законны тормышка ашыру мәсьәләсе буенча үткәрелгән киңәшмәдә Татарстан Премьер-министры Рөстәм Миңнеханов хәбәр итте.

05.12.2008

Ваклап сату челтәрендә декларацияләнмәгән алкоголь продукциясен сату аркасында төрле дәрәҗәдәге бюджетларга – федераль дә, төбәк бюджетларына да керемнәр кими. Бу турыда кичә, 4 нче декабрьдә, Икътисади советның чираттагы утырышында Татарстан Республикасы Премьер-министры Рөстәм Миңнеханов хәбәр итте. Аның сүзләренә караганда, республикада алкоголь продукциясен күпләп сату базарында тәртип урнаштыру буенча планлы эш алып барыла.

04.12.2008

Бүген Татарстан Республикасы Премьер-министры Рөстәм Миңнеханов Икътисади советның чираттагы утырышын үткәрде. Республикадагы агымдагы хәл турында Татарстан Республикасының икътисад министры Марат Сафиуллин сөйләде.

04.12.2008

Бүген Татарстан Республикасы Хөкүмәте башлыгы Рөстәм Миңнеханов Татарстан Республикасы Министрлар Кабинетында Россия Федерациясенең оборона министры урынбасары, армия генералы Николай Панков белән очрашты. Анда хәрби хезмәткә чакырылучыларны хәрби-исәпкә алу белгечлекләре буенча әзерләү, шулай ук яшьләрнең Россия Федерациясе Кораллы Көчләре сафларында вакытлы хезмәт үтүләренә бәйле башка мәсьәләләр турында сүз барды.

03.12.2008

Бүген Татарстан Республикасы Премьер-министрының беренче урынбасары Борис Павлов җитәкчелегендәге Татарстан Республикасы делегациясе нанотехнологияләр буенча беренче халыкара форумда катнаша. Ул Мәскәүдә (Кызыл Преснадагы Экспоүзәк) ачылды.

Татарстан делегациясе составында – Татарстан Республикасының сәнәгать һәм сәүдә министры Александр Когогин, Татарстан Республикасы икътисад министры урынбасары Наил Гобәев, Татарстан Республикасы Фәннәр академиясенең вице-президенты Әсхәт Гомәров, КДТУ (КХТИ) ректоры Герман Дьяконов, КДТУ (КАИ) президенты Геннадий Дегтяров һәм башкалар.

02.12.2008

Бүген Татарстан Республикасы Министрлар Кабинетында яңа елдан тарифларны үзгәртү мәсьәләсендә республика массакүләм мәгълүмат чаралары өчен брифинг булып узды.

Киләсе елда халык өчен җылылык һәм электр энергиясенә тарифлар 25 % ка артачак. Яңа бәяләрне Тарифлар буенча Татарстан Республикасы комитеты билгеләгән.

02.12.2008

“Бүгенге көндә энергияне саклау технологияләрен, җиһазларын кертә һәм куллана торган компания һәм предприятиеләрне стимуллаштыру сәясәтен законлы рәвештә ныгытып куярга кирәк”, - дип саный Россиянең энергетика министры Сергей Шматко.

Бу турыда ул Казанда федераль һәм төбәк массакүләм мәгълүмат чаралары вәкилләре өчен үткәрелгән пресс-конференциядә хәбәр итте.

02.12.2008

Төбәкләрдә энергия ресурсларын саклау программаларын тормышка ашырганда, без Татарстан Республикасының бу өлкәдә туплаган тәҗрибәсенә таяначакбыз”, - диде бүген Казанда Россиянең энергетика министры Сергей Шматко.

Аның сүзләренә караганда, федераль министрлыкта энергияне саклау өлкәсендә Татарстан эшчәнлеге белән җентекләп танышу турында карар кабул ителгән.

01.12.2008

Бүген Татарстан Рекспубликасы Инвестиция-венчур фондының Кайгыртучанлык советы утырышында катнашучылар Татарстан Республикасы Министрлар Кабинетында Татарстанда инновацион һәм инвестицион проектларны тормышка ашыру мәсьәләләре турында фикер алыштылар. Утырыш Татарстан Республикасы Премьер-министры Рөстәм Миңнеханов рәислегендә узды.

01.12.2008

Бүген Татарстан Республикасы Премьер-министры Рөстәм Миңнеханов Татарстан Республикасы Министрлар Кабинетында “KP Chemical” компаниясе (“КП Кемикал”, Көньяк Корея) президенты Хо Су Енг әфәнде белән эшлекле очрашу үткәрде. Анда “Алабуга” махсус икътисади зонасы (Татарстан Республикасы) территориясендә полимерлар (полиэтилентерефталат – ПЭТФ) җитештерү буенча комплекс төзү өлкәсендәге проектны тормышка ашыру турында сүз барды.
Рәсми Татарстан